hotchpotch/miracl-hf-unified huggingface dataset:
The Smoke
The Smoke on suomalaisen Amorphiksen seitsemäs single. Se julkaistiin vuonna 2006 levymerkillä Nuclear Blast Records.
Kappale ylsi Suomen virallisen listan sijalle 20.
GP2 Turkin Grand Prix 2005
GP2 Turkin Grand Prix 2005 oli GP2-kauden 2005 yhdeksäs osakilpailu, joka ajettiin 20.–21. elokuuta İstanbul Parkin moottoriradalla Turkissa. Kilpailu ajettiin Formula 1:sten Turkin GP:n ohessa.
Silent Waters (kappale)
Silent Waters on suomalaisen Amorphiksen kahdeksas single. Se julkaistiin vuonna 2007 levymerkillä Nuclear Blast Records.
Kappale ylsi Suomen virallisen listan toiselle sijalle.
GP2 Italian Grand Prix 2005
GP2 Italian Grand Prix 2005 oli GP2-kauden 2005 kymmenes osakilpailu, joka ajettiin 3.–4. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.
Silver Bride
Silver Bride on suomalaisen Amorphiksen yhdeksäs single. Se julkaistiin vuonna 2009 levymerkillä Nuclear Blast Records.
Kappale ylsi Suomen virallisen listan ensimmäiselle sijalle.
From the Heaven of My Heart
From the Heaven of My Heart on suomalaisen Amorphiksen kymmenes single. Se julkaistiin vuonna 2009 levymerkillä Nuclear Blast Records.
GP2 Bahrainin Grand Prix 2005
GP2 Bahrainin Grand Prix 2005 oli GP2-kauden 2005 kahdestoista ja viimeinen osakilpailu, joka ajettiin 29.–30. syyskuuta Bahrain International Circuitin moottoriradalla Bahrainissa. Kilpailut ajettiin torstaina ja perjantaina.
Sarjan mestaruuden voitti ART Grand Prix -tallin Nico Rosberg, joka varmisti mestaruuden torstaina ajetussa pitkässä kilpailussa.
You I Need
You I Need on suomalaisen Amorphiksen 11. single. Se julkaistiin vuonna 2011 levymerkillä Nuclear Blast Records.
Hopeless Days
Hopeless Days on suomalaisen Amorphiksen 12. single. Se julkaistiin vuonna 2013 levymerkillä Nuclear Blast Records.
Kappale ylsi Suomen virallisen listan sijalle 19.
The Wanderer
The Wanderer on suomalaisen Amorphiksen 13. single. Se julkaistiin vuonna 2013 levymerkillä Nuclear Blast Records.
Hannu Vuorinen (kirkkokunnanjohtaja)
Hannu Vuorinen on Suomen Vapaakirkon nykyinen kirkkokunnanjohtaja. Hänet valittiin tehtävään 4. heinäkuuta 2008, ja hän aloitti tehtävässä seuraavassa heinäkuussa, jolloin siihenastinen kirkkokunnanjohtaja Olavi Rintala jäi eläkkeelle. Aikaisemmin Vuorinen toimi Turun vapaaseurakunnan johtajana 18 vuotta.
Detroit: Become Human
Detroit: Become Human on Quantic Dreamin kehittämä ja Sony Interactive Entertainmentin julkaisema seikkailupeli PlayStation 4:lle.
Peli sijoittuu vuoteen 2038, ja kertoo tapahtumia kolmen eri androidin näkökulmasta.
Tarmo Huovinen
Tarmo Huovinen (20. tammikuuta 1932 – 24. syyskuuta 2007) oli suomalainen pianotaiteilija. Huovisesta tuli 1980 Turun konservatorion pianonsoiton yliopettaja, ja hän jäi eläkkeelle 1995. Hän sai professorin arvonimen 1990.
Death of a King
Death of a King on suomalaisen Amorphiksen 14. single. Se julkaistiin vuonna 2015 levymerkillä Nuclear Blast Records.
Sacrifice (kappale)
Sacrifice on suomalaisen Amorphiksen 15. single. Se julkaistiin vuonna 2015 levymerkillä Nuclear Blast Records.
Separated
Separated on suomalaisen Amorphiksen 16. single. Se julkaistiin vuonna 2016 levymerkillä Night of the Vinyl Dead Records, rajoitettuna 999 kappaleen painoksena.
Ben Platt
Ben Platt (s. 24. syyskuuta 1993 Los Angeles, Kalifornia) on yhdysvaltalainen näyttelijä, joka voitti kesäkuussa 2017 Tony-palkinnon nimiroolistaan Broadway-musikaalissa "Dear Evan Hansen".
Platt on näytellyt myös muun muassa elokuvissa "Pitch Perfect" (2012) ja "Pitch Perfect 2" (2015) sekä "Ricki and the Flash" (2015) ja "Billy Lynn’s Long Halftime Walk" (2016).
Fiat Mobi
Fiat Mobi on Fiatin vuodesta 2016 lähtien Etelä-Amerikan markkinoille valmistama A-segmentin automalli. Se sijoittuu mallistossa suuremman Unon alapuolelle.
Mobin voimanlähteenä on 1,0-litrainen (75 hv) bensiinimoottori. Voimansiirtona on viisivaihteinen manuaalivaihteisto.
Pirjo Auvinen
Pirjo Margit Auvinen (s. 27. toukokuuta 1961 Kitee) on suomalainen toimittaja, joka työskentelee Yleisradion uutis- ja ajankohtaistoimituksessa.
Kiteellä varttunut Pirjo Auvinen kävi Mäkelänrinteen lukion Helsingissä ja pääsi ylioppilaaksi vuonna 1980. Hän asui useita vuosia Ruotsissa, oppi käytännössä toimittajan töitä ja pääsi sitten opiskelemaan tiedotusoppia Tampereen yliopistoon. Hän työskenteli muun muassa sanomalehdille "Itä-Savo, Aamulehti, Savon Sanomat, Kansan Uutiset" ja "Demari", kunnes vuonna 1991 aloitti uransa Yleisradiossa.
Auvinen on Yleisradiossa seurannut etenkin taloutta ja politiikkaa sekä kansainvälisesti että Suomessa. Hän toimi yhtiön Tukholman-kirjeenvaihtajana 2000-vuosikymmenen alkupuolella. Vuonna 2008 hän seurasi Yhdysvalloissa presidentinvaalien kampanjointia. 2010-luvulla Pirjo Auvinen on keskittynyt Ylen uutis- ja ajankohtaistoimituksessa kotimaan politiikan seuraamiseen muun muassa eduskuntatoimittajana. Hän on tehnyt myös taustoittavia juttuja A-studioon.
Vuosien 2016–2017 Yle-kohun yhteydessä Pirjo Auvinen kertoi osaltaan pääministeri Juha Sipilän painostavasta käytöksestä toimittajia kohtaan.
Auvinen toimi Julkisen sanan neuvoston jäsenenä vuosina 2015–2017.
Giórgos Bógris
Giórgos Bógris (, s. 19. helmikuuta 1989) on kreikkalainen koripalloilija. Bógris on voittanut urallaan muun muassa Mestarien liigan ja Euroliigan mestaruudet sekä Kreikan mestaruuksia.
Bógris on pelannut kotimaansa lisäksi Espanjan pääsarja Liga ACB:ssä. Hän voitti CB 1939 Canariasin pelaajana Mestarien liigan mestaruuden vuonna 2017, jolloin hänet myös valittiin sarjan ykköstähdistöviisikkoon. Kaudella 2010–2011 hän voitti Euroliigan Panathinaikosin joukkueessa. Bógris on voittanut myös kaksi Kreikan mestaruutta. Hän on edustanut Kreikan miesten maajoukkuetta.
Nicolò Barbaro
Nicolò Barbaro (1420–1494) oli venetsialainen laivaston välskäri. Hän piti päiväkirjaa Konstantinopolin piirityksen ajalta vuonna 1453. Se on ainutlaatuinen silminnäkijän kuvaus silloista maailmanjärjestystä mullistaneesta taistelusta. Taistelun seurauksena turkkilaiset valtasivat itäisen kristikunnan pääkaupungin Konstantinopolin. Alkuperäistä päiväkirjaa säilytetään nykyään Venetsiassa Pyhän Markuksen kirjastossa. Mika Waltari kävi tutkimassa päiväkirjaa vuonna 1952 suunnitellessaan romaaniaan Johannes Angelos. Päiväkirjan marginaalissa olleessa lisähuomautuksessa luki ”"Angelo Zacaria, kreikkalainen kavaltaja turkkilaisille"”. Tästä merkinnästä syntyi romaanin päähenkilö Johannes Angelos.
Nicolás Richotti
Nicolás Richotti (s. 17. lokakuuta 1986 Bahía Blanca) on argentiinalainen koripalloilija.
Richotti pelasi kotimaassaan ja Italiassa vuoteen 2009, jolloin hän siirtyi Real Madridin reservijoukkueeseen ja seuraavaksi kaudeksi edelleen CB 1939 Canariasiin jossa voitti Mestarien liigan mestaruuden vuonna 2017. Richotti on edustanut myös Argentiinan miesten maajoukkuetta jossa on saavuttanut hopeaa vuoden 2015 AM-kilpailuista ja vuoden 2014 Etelä-Amerikan-mestaruuskilpailuista.
Surnujärvi
Surnujärvi (, ) on Lapissa Inarissa sijaitseva järvi.
Järvi sijaitsee Sevettijärveltä 21 kilometriä itään ja 2,2, kilometriä Norjan vastaiselta rajalta. Järven pinta-ala on 1450 hehtaaria eli 14,5 km². Se on 11,8 kilometriä pitkä ja 3,4 kilometriä leveä. Rannat ovat alavaa tunturikoivikkoa, mutta länsirannat ovat itäisiä jyrkempiä. Huomattavin järveltä erottuva maaston piirre on kaakossa näkyvä Surnupäät (, ), jotka kohoavat 330 metrin korkeuteen eli 170 metriä järven vedenpintaa korkeammalle. Järvi sisältyy Vätsärin erämaa-alueeseen.
Saaria on noin 60. Suurin saari on 2,9 kilometriä pitkä ja 500 metriä pitkä. Se sijaitsee länsirannalla olevan pitkä niemen jatkeena ja jakaa järvenselän kahteen osaan. Toiseksi suurin saari sijaitsee järvenselän pohjoispäässä ja se on 1,1 kilometriä pitkä ja 750 metriä leveä. Sen lähellä on vielä kolme suurta saarta. Muut saaret ovat pienempiä ja useimmat ovat luodon kokoisia.
Särvenselkä on kahdeksan kilometriä pitkä, mutta siitä erottuu pisimmän saaren ja pitkän niemen taakse suuri järvenosa ja lahti. Pitkän niemen koillispäässä työntyy koilliseen 4,4 kilometriä pitkä ja 300 metriä leveä lahti. Pisimmän saaren eteläpään länsipuolella sijaitsee Maanaluslahti, joka on puoli kilometriä pitkä. Myös etelässä on saaren takana oleva suojaisa lahti. Järven rantaviivan pituus on 78 kilometriä. Järven koillispäässä ja itärannalla sijaitsee autiotuvat, joille ei johda tietä.
Järvi kuuluu Paatsjoen vesistössä (vesistöaluetunnus 71) Inarin alueella (71.1) Surnujoen valuma-alueeseen (71.19), johon Surnujärven valuma-alue (71.193) kuuluu. Valuma-alueesta kuuluu vain pieniä osia Norjaan.
Surnujärven valuma-alue on Paatsjoen vesistön latvavesiä. Se saa pääosan vedestänsä omalta alueeltaan ja siitä laskee lyhyet ojat nimettömän järven kautta Kivilompoloon, joka kuuluu Hiitamolammen alueeseen (71.192). Sen kautta kulkee lounaaseen vesistöreitti, joka laskee Inarijärveen Surnuvuonoon. Järven vedenpinnan korkeus on 160,2 metriä mpy.
Surnujärvi valuma-alueella on 89 yli hehtaarin kokoista järveä tai lampea, jotka laskevat suoraan tai välillisesti järveen. Useimmilla niista ei ole nimeä ja 14 on kooltaan yli 10 ha. Niistä huomattavimpia ovat Lujapuolijärvi (108 ha) ja Joulujärvi (51 ha – 21 ha, samalla alueella on neljä Joulujärveä).
Tasapuolisuusharha
Tasapuolisuusharha (myös tasapainoharha tai false balance) on mediaan liittyvä ilmiö, jossa jostain asiasta halutaan kertoa kaksi näkökulmaa, mutta toinen näkökulma ei ole kunnolla perusteltu eikä sille löydy tieteellistä todistusaineistoa. Näkemykset eivät ole yhtä arvokkaita, mutta ne esitetään tasavertaisina.
Tasapuolisuusharhasta on kyse esimerkiksi silloin, kun tutkija-asiantuntijan rinnalle tasapuoliseksi keskustelijaksi nostetaan itseoppinut maallikko tai vaikkapa uskomushoitojen puolestapuhuja. Pitämällä ohjenuoranaan sitä, että "kolikossa on aina kaksi puolta", media on nostanut esimerkiksi ilmastonmuutosdenialismin kokoaan merkittävämmäksi liikkeeksi.
Marius Grigonis
Marius Grigonis (s. 26. huhtikuuta 1994 Kaunas) on liettualainen koripalloilija.
Grigonis aloitti pelaajauransa kotimaassaan ja siirtyi sittemmin Espanjaan. Hän voitti vuonna 2017 CB 1939 Canariasin joukkueessa Mestarien liigan mestaruuden ja nimettiin turnauksen finaalien arvokkaimmaksi pelaajaksi. Grigonis on edustanut myös Liettuan miesten maajoukkuetta ja kuului maan seitsemänneksi sijoittuneeseen joukkueeseen Rion kesäolympialaisissa 2016.
Transnistrian sota
Transnistrian sota on Transnistriassa vuonna 1992 Transnistrian ja Moldovan välillä käyty sota.
Star Trek (tekstipeli)
Star Trek on Mike Mayfieldin kehittämä tekstipohjainen strategiapeli.
Peli perustuu "Star Trek" -televisiosarjaan ja siinä ohjataan "Enterprise"-alusta tarkoituksena voittaa Klingonit.
Peli on ohjelmoitu BASIC-kielellä ja sen lähdekoodi on julkaistu johtaen käännöksiin useimmille aikakauden tietokoneille. 
Pelistä on tehty useita muunnoksia joista tunnetuin versio oli nimellä Super Star Trek.
Peli on julkaistu BASIC Computer Games -lehdessä tietokoneeseen kirjoitettavana ohjelmalistauksena.
Peli on toiminut inspiraationa muun muassa "Star Raiders" -pelin kehitykselle.
Australianlabradoodle
Australianlabradoodlen historian juuret ovat 1970-luvulla, kun Wally Conran Royal alkoi kehittää allergia- ja astmayställistä koirarotua opaskoiran ominaisuuksilla. Rodun jalostustyötä jatkettiin Australiassa ja australianlabradoodleille määriteltiin jalostuksen tavoitteen mukainen linja oikeanlaisen rakenteen, turkin ja luonteen saamiseksi rodulle. Australianlabradoodlet ovat luonteeltaan avoimia, iloisia, lempeitä ja helppoja kouluttaa. Älykkyyden ja mielyttämisen haluisen luonteensa vuoksi ne ovat erinomaisia terapia- ja avustuskoiria sekä perhekoiria.
Australianlabradoodlen kokoluokkia on kolme:
Kolmen kokoluokan labradoodlet ovat rodun linjauksen mukaan yhdenmukaiset luonteen- ja turkin ominaisuuksiltaan.
Rotujärjestön vaatimuksesta kasvattajien tulee tehdä vaaditut terveystestit jalostukseen käytettäville koirille; testejä ovat perinnöllisten sairauksien DNA-testit: PRA Progressiivinen Retinan Atrofia, EIC Exercise induced collapse -syndrooma, DM Degeneratiivinen myelopatia ja VWD Von Willebrandin tauti, sekä virallinen lonkka- ja kyynärkuvaus, polvitutkimus sekä virallinen silmätutkimus.
Rotu ei ole vielä FCI:n hyväksymä. FCI:n hyväksyntäprosessi on pitkä ja voi viedä kymmeniä vuosia. FCI-hyväksyntään vaaditaan paljon jäljitettäviä ja elossaolevia rodun edustajia. Rodun kehitys- ja jalostustyön jäljitettävyydestä vastaavat järjestöt, jotka valvovat kasvatus- ja jalostustyötä.
Suomen Australian Labradoodle (SAL) on rotuyhdistys, jonka tarkoituksena on edistää australianlabradoodlea koskevaa rotutietoutta sekä tukea rodun käyttöä ja harrastamista. Yhdistys järjestää tapahtumia, luentoja sekä kursseja. Sekä koiralliset että rodusta kiinnostuneet voivat osallistua näihin.
Rodun kehityksen varmistamiseksi on perustettu eurooppalainen yhdistys, Australian Labradoodle Association Europe (ALAEU). Muita järjestöjä jotka valvovat kasvatus- ja jalostustyötä ovat ALAA (Australian Labradoodle Association of America).
Varokaa kuulaa!
Varokaa kuulaa on hardcore punk -yhtye Valse Tristen EP-levy, joka julkaistiin toukokuussa 1992 levymerkillä Trash Can Records. Sen ensimmäinen painos käsitti 600 kopiota, jotka sisälsivät tarran. EP:n toinen painos julkaistiin vuonna 1993, ja siitä otettiin 100:n kappaleen painos.
Star Raiders
Star Raiders on Atarin 8-bittisille tietokoneille julkaistu avaruustaistelupeli.
Peli yhdistää toimintaa ja strategiaa avaruustaistelusimulaatioon. Peliä on kutsuttu ensimmäiseksi "avaruusoopperapeliksi".
Pelin kehittäjä Doug Neubauer otti peliin inspiraatiota "Star Trek" strategiapelistä.
Peli on listattu Stanfordin yliopiston kymmenen kaikkien aikojen tärkeimmän videopelien listalle vuonna 2007.
Peter Niers
Peter Niers (tai Nirsch) oli saksalainen kiertelevä ryöväri ja sarjamurhaaja, joka teloitettiin 16. syyskuuta 1581 Neumarkt in der Oberpfalzissa. Hänen ja hänen rikostovereittensa tunnustusten perusteella hänet tuomittiin 544 murhasta, josta 24 oli raskaana olevista naisista irti leikattuja sikiöitä, joita käytettiin mustassa magiassa. Hän uskoi olevansa äärimmäisen vallan omaava maagikko, jolla oli paljon yliluonnollisia voimia.
Alfa (lehti)
Alfa oli 1970-luvun lopulla ilmestynyt skeptinen tiedotuslehti. Lehdessä oltiin huolissaan Suomeen vyöryneestä ”kvasitieteellisyyden hyökyaallosta”, johon kuului monia nykyäänkin tuttuja teemoja, kuten uskomuslääkintä ja horoskoopit. Lehti ei ollut pitkäikäinen, sitä ilmestyi viisi numeroa vuosien 1976–1978 aikana. Pienen levikin ja painoksen vuoksi Alfa ei kannattanut itse itseään. Tieteellinen skepsismi ei saanut vielä 1970-luvun lopulla riittävästi ilmaa siipiensä alle, joten Alfa joutui lopettamaan toimintansa vuonna 1978.
Penelope Halsall
Penelope ”Penny” Halsall (24. marraskuuta 1946 – 31. joulukuuta 2011) oli englantilainen bestseller-kirjailija, joka kirjoitti uransa aikana yli 200 rakkausromaania. Hänen käyttämiään kirjailijanimiä olivat Caroline Courtney, Melinda Wright, Lydia Hitchcock, Penny Jordan ja Annie Groves. Suomeksi hänen romaanejaan on ilmestynyt neljä nimellä Caroline Courtney. Sen lisäksi lukuisia Penny Jordanin nimellä kirjoitettuja teoksia on ilmestynyt osana Harlequin-sarjaa itsenäisinä julkaisuina sekä osana antologioita.
TUL Cup 2004
TUL Cup 2004 oli 65. kerran järjestetty Suomen Työväen Urheiluliiton . Lopputurnaus pelattiin Kotkassa Ruonalan urheiluhallissa 6.–7. maaliskuuta 2004. Mestaruuden voitti FC KooTeePee.
Kilpailuun ilmoittautui 16 joukkuetta, joista Veikkausliigassa ja Ykkösessä pelanneet FC Jazz, FC KooTeePee ja PP-70 pääsivät suoraan lopputurnaukseen. Talousvaikeuksista kärsinyt FC Jazz kuitenkin luopui paikastaan helmikuun puolivälissä, jolloin sen tilalle otettiin KTP. Helmikuun alussa Jyväskylässä, Kotkassa ja Porissa järjestetyistä karsintaturnauksista lopputurnaukseen selvisivät Jyväskylä United, STPS ja FC Kiisto.
Lopputurnauksessa alkulohkojen ottelut pelattiin 2×30 minuutin pituisina ja sijoitusottelut täysimittaisina.
Turnaus pelattiin Porin Karhuhallissa 8. helmikuuta.
Jyväskylässä 1. helmikuuta järjestettyyn karsintaturnaukseen osallistui neljä joukkuetta, joista lopputurnaukseen selvisi Jyväskylä United.
Kotkassa 7. helmikuuta pelattuun järjestettyyn karsintaturnaukseen osallistui kahdeksan joukkuetta, joista lopputurnaukseen selvisi STPS.
Magnetic Fields (yritys)
Magnetic Fields on videopelejä kehittänyt brittiläinen yritys. Yritys on perustettu nimellä Mr Chip Software vuonna ja nimi on muutettu vuonna 1988.
Yrityksen perustivat Shaun Southern ja Andrew Morris. Yritys tuli tunnetuksi pääasiassa kilpa-ajopeleistä, joita Gremlin Graphics julkaisi.
Magnetic Fields (täsmennyssivu)
Magnetic Fields voi tarkoittaa jotain seuraavista:
Gremlin Graphics
Gremlin Graphics on brittiläinen videopeliyritys, joka on perustettu vuonna Sheffieldissä. Yrityksen nimi muuttui vuonna 1994 muotoon Gremlin Interactive. Infogrames Studios osti yrityksen vuonna 1999.
Luettelo Gremlin Graphicsin peleistä
Tämä on luettelo Gremlin Graphicsin videopeleistä.
Sensible World of Soccer
Sensible World of Soccer on Sensible Softwaren kehittämä jalkapalloaiheinen urheilupeli. Peli on julkaistu vuonna Amigalle ja vuonna DOS:lle.
Peli on listattu Stanfordin yliopiston kymmenen kaikkien aikojen tärkeimmän videopelien listalle vuonna 2007.
Pelille on julkaistu useita päivitysversioita:
Amiga Format -lehti antoi pelille 95% arvostelussaan.
Amiga Power -lehti antoi pelille 95% arvostelussaan.
CU Amiga -lehti antoi pelille 96% arvostelussaan.
The One -lehti antoi pelille 90% arvostelussaan.
Conqueror (videopeli)
Conqueror on David Brabenin kehittämä ammuntapeli, jossa ohjataan panssarivaunua. Pelissä on myös strategiapelin elementtejä.
Peli käyttää "Zarch" -pelin maastotekniikkaa.
Amiga Format -lehti antoi pelille arvosanan 93% arvostelussaan.
CU Amiga -lehti antoi pelille arvosanan 91% arvostelussaan.
Dirt 4
Dirt 4 on Codemastersin kehittämä ja julkaisema ajopeli. Peli julkaistiin Microsoft Windows, PlayStation 4 ja Xbox One -alustoille 9. kesäkuuta 2017.
Image Works
Image Works oli brittiläisen Mirrorsoftin videopelien julkaisuun käyttämä nimeke, joka perustettiin vuonna .
Acclaim Entertainment osti Mirrorsoftin vuonna 1992.
Days Gone
Days Gone on PlayStation 4:lle tuleva avoimen pelimaailman post-apocalypse selviytymiskauhupeli.
Peli julkaistaan vuonna .
Monster Hunter
Monster Hunter () on Capcomin toimintaroolipelisarja.
Sarja on myynyt yli 32 miljoonaa kappaletta yhteensä eri alustoilla.
Pelisarjaan perustuen on tehty muun muassa anime-sarja, manga ja keräilykorttipeli.
Helen Shapiro
Helen Kate Shapiro (s. 26. syyskuuta 1946 Bethnal Green, Lontoo, Britannia) on brittiläinen pop- ja jazzlaulaja sekä näyttelijä. Hänet tunnetaan parhaiten 1960-luvulla Britannian listaykkösiksi nousseista hiteistään ”You Don’t Know” ja ”Walkin’ Back to Happinness”. Shapiro aloitti uransa teini-iässä poplaulajana, mutta siirtyi myöhemmin jazziin ja gospeliin.
Shapiro julkaisi vuonna 1993 "Walking Back to Happiness" -nimisen omaelämäkerran.
Luettelo Havok-ohjelmistoa käyttävistä videopeleistä
Tämä on luettelo Havok-ohjelmistoa käyttävistä videopeleistä.
Record Retailer
Record Retailer oli vuonna 1959 perustettu brittiläinen sanomalehti, joka käsitteli maan musiikkialaa. Lehden perustaja Roy Parker kuoli vuonna 1964, minkä jälkeen lehden nimeksi vaihdettiin pian "Record Retailer and Music Industry News".
10. maaliskuuta 1960 lähtien Record Retailer julkaisi viikoittaista top 50 -levylistaa, joka toimi helmikuuhun 1969 asti Britanian virallisena listana.
Vuonna 1967 nimeksi vaihdettiin jälleen lyhyesti "Record Retailer" ja tammikuussa 1971 "Record & Tape Retailer". Vuonna 1972 lehti lanseerattiin uudelleen nimellä "Music Week".
Paid in Full
Paid in Full on yhdysvaltalaisen hip hop -duon Eric B. & Rakimin esikoisalbumi, joka julkaistiin 7. heinäkuuta 1987 levy-yhtiöllä 4th & B’way Records.
CRI Middleware
CRI Middleware (, entinen CSK Research Institute Corp) on japanilainen ohjelmistoalan yritys, joka kehittää middleware-ohjelmistoja videopeliteollisuudelle.
Yritys on tehnyt myös itse videopelejä mutta on keskittynyt uudelleen vuonna 2001.
Yrityksen ohjelmistoja käyttävissä peleissä esiintyy yleensä Criware tai CRIware logo.
Oliver Cheatham
Oliver Cheatham (24. helmikuuta 1948 – 29. marraskuuta 2013) oli yhdysvaltalainen rhythm and blues -laulaja, joka tunnetaan parhaiten vuoden 1983 hittisinglestään ”Get Down Saturday Night”. Italialainen DJ Room 5 samplasi kappaleen vuoden 2003 singlessä ”Make Luv”, joka sijoittui Britannian singlelistan 1. sijalle.
Mary Jane Girls
Mary Jane Girls oli yhdysvaltalainen rhythm and bluesia, soulia sekä funkia tuottava yhtye. Yhtye on tunnettu hittikappaleistaan ”In My House”, ”All Night Long” sekä ”Candy Man”.
Fat Larry’s Band
Fat Larry’s Band oli yhdysvaltalainen rhythm and bluesia ja funkia tuottava yhtye Philadelphiasta, Pennsylvaniasta. Yhtye oli suhteellisen suosittu 1970-luvun loppupuolella ja 1980-luvun alkupuolella, eritoten Isossa-Britanniassa.
Mafia (pelisarja)
Mafia-pelisarja on sarja toimintaseikkailupelejä, jotka sijoittuvat fiktiivisiin Yhdysvaltojen kaupunkeihin. Pelisarjan ensimmäiset kaksi peliä on suunnitellut 2K Czech ja uusimman kolmannen pelin Hangar 13. 2K Games on julkaissut kaikki pelit.
"Mafia"-sarjan pelit sijoittuvat historiallisiin aikakausiin, "Mafia I:n" Suuren laman aikaisesta Lost Heavenista "Mafia III:n" 1960-luvun New Bordeaux’hun. Pelien "gameplay" keskittyy avoimeen pelimaailmaan, jossa pelaaja voi valita tehtäviä edetäkseen pelin tarinassa ja osallistua myös pienempiin aktiviteetteihin siinä sivussa. "Mafia"-pelisarjan kolme peliä keskittyvät eri protagonisteihin, jotka pyrkivät parantamaan asemaansa rikollisessa alamaailmassa. Pelien päähenkilöillä on kaikilla kuitenkin omat motiivinsa tehdäkseen näin. Pelien antagonistit taas ovat tavallisesti henkilöitä, jotka ovat pettäneet protagonistin tai hänen organisaationsa tai henkilöitä, jotka ovat vaikeuttaneet huomattavasti protagonistin etenemistä.
Keith Chapman
Keith V. Chapman (s. 1959 Norfolk, Yhdistynyt kuningaskunta) on brittiläinen lastenohjelmien käsikirjoittaja, jonka käsikirjoittamia televisiosarjoja ovat muun muassa "Puuha-Pete" (1999), "Lauri kilpa-auto" (2007) ja "Ryhmä Hau" (2013).
TUL Cup 2003
TUL Cup 2003 oli 64. kerran järjestetty Suomen Työväen Urheiluliiton . Lopputurnaus pelattiin Tampereella Pirkkahallissa 8.–9. maaliskuuta 2003. Mestaruuden voitti PP-70.
Veikkausliigassa ja Ykkösessä pelanneet FC Jazz, FC KooTeePee ja PP-70 pääsivät suoraan lopputurnaukseen, jonne helmikuun alussa järjestetyistä aluekarsinnoista selvisivät myös KTP, WJK ja TPV. Karsintoihin osallistui yhteensä 21 joukkuetta.
Lopputurnauksessa alkulohkojen ottelut pelattiin 2×30 minuutin pituisina ja sijoitusottelut täysimittaisina.
Portland-luokka
Portland-luokka oli Yhdysvaltain laivaston kahden 1930-luvulla valmistetun raskaan risteilijän muodostama alusluokka.
Mike Brown (koripallovalmentaja)
Michael Burton ”Mike” Brown (s. 5. maaliskuuta 1970 Columbus, Ohio) on yhdysvaltalainen koripallovalmentaja, joka on valmentanut pää- tai apuvalmentajana NBA:ssa vuodesta 1997 lähtien. Vuonna 2009 hänet nimettiin ksi.
Brown toimi apuvalmentajana useiden NBA-seurojen valmennusryhmissä vuosina 1997–2005, ja hän voitti San Antonio Spursin apuvalmentajana NBA:n mestaruuden vuonna 2003. Vuonna 2005 hänet nimettiin Cleveland Cavaliersin päävalmentajaksi. Brown toimi LeBron Jamesin tähdittämän joukkueen valmentajana vuoteen 2010 asti, ja vuonna 2009 hänet nimettiin un Idän valmentajaksi sekä kauden lopuksi ksi. Kaudella 2011–2012 hän toimi Los Angeles Lakersin ja kaudella 2013–2014 jälleen Cavaliersin päävalmentajana. Vuonna 2016 Brown palkattiin Golden State Warriorsin apuvalmentajaksi, ja hän sijaisti kauden aikana selkävaivoista kärsinyttä päävalmentaja Steve Kerriä. Kausilla 2016–2017 ja 2017–2018 Warriors voitti NBA:n mestaruuden.
HMS Rother (1904)
HMS Rother oli Britannian Kuninkaallisen laivaston vuonna 1905 valmistunut River-luokan torpedovenehävittäjä.
Alus tilattiin Palmers Shipbuilding and Iron Companyltä Yarrowista osana vuosien 1902-1903 laivasto-ohjelmaa ja sen köli laskettiin 23. maaliskuuta 1903. Alus laskettiin vesille 5. tammikuuta 1904 ja se valmistui toukokuussa 1905.
Alus myytiin romutettavaksi 23. heinäkuuta 1919 T. W. Wardille.
Kaarina Määttä
Irja Kaarina Määttä (o.s Anttila; s. ) on suomalainen kasvatustieteilijä ja Lapin yliopiston kasvatuspsykologian professori (1998–) ja vuosina 2002–2008 kasvatustieteellisen tiedekunnan dekaani sekä vuosina 2010–2017 Lapin yliopiston vararehtori.
Määttä kirjoitti ylioppilaaksi Heinolan lyseosta vuonna 1970 ja valmistui 1974 kasvatustieteen maisteriksi Jyväskylän yliopistosta ja 1974 edelleen luokanopettajaksi. Hän jatkoi opintojaan ja valmistui Lapin korkeakoulusta 1985 kasvatustieteen lisensiaatiksi ja 1988 erityisopettajaksi sekä Lapin yliopistosta 1989 kasvatustieteen tohtoriksi. Vuonna 1991 hän sai kasvatustieteen, erityisesti opettajankoulutuksen dosentin pätevyyden (Lapin yliopisto).
Kaarina Määttä toimi vuosina 1982–1987 Lapin yliopiston didaktiikan vs. lehtorina, vuosina 1988–1996 erityispedagogiikan lehtorina, 1987–1997 kasvatustieteen apulaisprofessorina ja vuosina 1997–1998 virkaatekevänä taidekasvatuksen professorina.
Hänen tieteellinen tuotantonsa käsittää yli 200 julkaisua. Vuosina 2002–2017 professori Määttä on ohjannut 70 väitöskirjatyötä.
HMS Swale (1905)
HMS Swale oli Britannian Kuninkaallisen laivaston vuonna 1905 valmistunut River-luokan torpedovenehävittäjä.
Alus tilattiin Palmers Shipbuilding and Iron Companyltä Yarrowista osana vuosien 1903-1904 laivasto-ohjelmaa ja sen köli laskettiin 23. helmikuuta 1904. Alus laskettiin vesille 20. huhtikuuta 1905 ja se valmistui puoli vuotta myöhemmin syyskuussa.
Alus myytiin romutettavaksi 23. kesäkuuta 1919 T. W. Wardille.
Michael Brown
Michael Brown tai Mike Brown -nimisiä henkilöitä ovat:
HMS Ure (1904)
HMS Ure oli Britannian Kuninkaallisen laivaston vuonna 1905 valmistunut River-luokan torpedovenehävittäjä.
Alus tilattiin Palmers Shipbuilding and Iron Companyltä Yarrowista osana vuosien 1903-1904 laivasto-ohjelmaa ja sen köli laskettiin 1. maaliskuuta 1904. Alus laskettiin vesille 25. lokakuuta ja se valmistui kesäkuussa 1905.
Alus myytiin romutettavaksi 27. toukokuuta 1919 T. R. Salesille.
Puluboin ja Ponin leffa
Puluboin ja Ponin leffa on 3. elokuuta vuonna 2018 ensi-iltansa saanut suomalainen lastenelokuva, jonka on ohjannut Mari Rantasila.
Seitsemänvuotias Poni, oikealta nimeltään Mai, ei halua mennä kouluun. Hän haluaa olla poni: pukeutua tekoturpaan ja laukata Kallion katuja kengät kopisten, villinä ja vapaana. Koulun alku kuitenkin lähestyy, ja aikuisten mielestä tällaisten leikkien on loputtava. Koulussa pitää olla kunnolla. Aina pitää olla kunnolla.
Kesän aikana Ponin elämään astuu mielikuvituskaveri Puluboi, omalaatuinen lintumainen poika, joka rakastaa mainoksia ja pullaa ja vihaa r-kirjainta. Puluboilla on ratkaisu kaikkiin ongelmiin – vaikeatkaan asiat eivät ole liian vaikeita, kun antaa mielikuvituksen lentää! Punk-henkinen Puluboi tuo Ponin kesään roppakaupalla väriä ja kierroksia, sillä hänen kanssaan kaikki on mahdollista.
Elokuva kuvattiin Helsingissä kesän 2017 aikana.
HMS Wear (1905)
HMS Wear oli Britannian Kuninkaallisen laivaston vuonna 1905 valmistunut River-luokan torpedovenehävittäjä.
Alus tilattiin Palmers Shipbuilding and Iron Companyltä Yarrowista osana vuosien 1903-1904 laivasto-ohjelmaa ja sen köli laskettiin 7. maaliskuuta 1904. Alus laskettiin vesille 21. tammikuuta 1905 ja se valmistui seitsemän kuukautta myöhemmin elokuussa.
Alus myytiin romutettavaksi 4. marraskuuta 1919 T. W. Wardille.
HMS Ness (1905)
HMS Ness oli Britannian Kuninkaallisen laivaston vuonna 1905 valmistunut River-luokan torpedovenehävittäjä.
Alus tilattiin J. Samuel White and Companyltä Cowesista osana vuosien 1903-1904 laivasto-ohjelmaa ja sen köli laskettiin 5. toukokuuta 1904. Alus laskettiin vesille 5. tammikuuta 1905 ja se valmistui seitsemän kuukautta myöhemmin elokuussa.
Alus myytiin romutettavaksi 27. toukokuuta 1919 T. R. Salesille.
Terho ja Taneli
Terho ja Taneli (engl. Donald and Douglas) ovat kuvitteelliset skottilaiset veturit. He ovat pastori Wilbert Awdryn ja hänen poikansa luomassa The Railway Series-kirjasarjassa. Terho ja Taneli esiintyvät myös Tuomas Veturi-televisiosarjassa.
Helsingin Reserviupseeripiiri
Helsingin Reserviupseeripiiri – Helsingfors Reservofficersdistrikt (HRUP) on pääkaupunkiseudulla toimiva Suomen Reserviupseeriliiton piirijärjestö. Piirin tarkoituksena on sääntöjen mukaan toimia sen alueella olevien Suomen Reserviupseeriliiton (RUL) jäsenyhdistysten aatteellisena ja toiminnallisena yhdyselimenä. Piirin toiminta-alue käsittää Helsingin, Espoon, Kauniaisten ja Vantaan kaupungit. Helsingin Reserviupseeripiirin kerhoissa on jäseninä yli 4400 reservin upseeria ja se on siten Suomen Reserviupseeriliiton suurin piiri.
Piiri ohjaa ja tukee jäsenyhdistyksiään, johtaa ja järjestää reservin upseeriston henkistä ja fyysistä kuntoa sekä upseeritaitoa ylläpitävää ja edistävää toimintaa, suorittaa Suomen Reserviupseeriliiton piirille antamat tehtävät ja harjoittaa julkaisu- ja tiedotustoimintaa. Piiri toimii maanpuolustuksen ja reservin upseeriston toimintaedellytysten parantamiseksi ja on kiinteässä yhteistyössä eri maanpuolustustahojen kanssa.
Ensimmäinen reserviupseerikerho perustettiin Helsinkiin 3.12.1925. Kyseessä oli valtakunnallinen Reserviupseerikerho, jonka toiminta laajeni pian muihinkin kaupunkeihin. Valtakunnallinen Suomen Reserviupseeriliitto perustettiin vuonna 1931, jolloin kerho jäi toimimaan Helsingin Reserviupseerikerho -nimisenä.
1960-luvulla Helsingin seudun reserviupseeritoiminta organisoitiin uudelleen muodostamalla piirijärjestö. Helsingin Reserviupseeripiirin perustava kokous pidettiin Katajanokan Upseerikerhossa 14.11.1963, jolloin kaksitoista Reserviupseeriliiton hyväksymää perusyhdistystä allekirjoitti piirin perustamiskirjan. Piirin jäseninä ovat sittemmin olleet Suomen Reserviupseeriliiton perusyhdistykset, joiden kotipaikka on piirin alueella.
Nykyään Helsingin Reserviupseeripiiriin kuuluu 23 jäsenyhdistystä eli reserviupseerikerhoa. Puolet kerhoista on alueellisia ja puolet aselajipohjaisia. Aselajikerhot kattavat kaikki tärkeimmät puolustusvoimien aselajit.
Piirin keskeiset toimintamuodot ovat koulutus-, liikunta- ja ampumatoiminta sekä järjestö-, aatteellinen- ja perinnetoiminta.
Piiri julkaisee Helsingin Reservin Sanomat -nimistä tiedotuslehteä yhdessä Helsingin Seudun Reserviläispiirin kanssa. Lehti on ilmestynyt vuodesta 1968 alkaen. Nykyään lehti ilmestyy neljä kertaa vuodessa paperisena ja kuudesti vuodessa sähköisenä versiona.
Piiri tekee kansainvälistä yhteistyötä erityisesti Viron ja Ruotsin reserviupseerijärjestöjen kanssa.
Piiri on Suomen Reserviupseeriliiton alueellinen osa sekä Reserviläisurheiluliitto ry:n jäsenjärjestö. Piirin koulutustoiminta järjestetään pääosin Maanpuolustuskoulutusyhdistyksen kautta.
Piirin toimisto sijaitsee Töölössä osoitteessa Döbelninkatu 2. Samassa rakennuksessa toimii lukuisia muitakin maanpuolustusjärjestöjä. Piirillä on lisäksi retkeilymaja Sipoon Spjutsundissa.
Siduroni
Siduroni (CHNO) on ureajohdannaisiin kuuluva orgaaninen yhdiste. Yhdistettä voidaan käyttää nurmikoilla herbisidinä.
Huoneenlämpötilassa siduroni on värittömiä kiteistä. Yhdiste on veteen liukenematonta, mutta liukenee orgaanisiin liuottimiin esimerkiksi etanoliin, dimetyyliformamidiin ja dikloorimetaaniin. Siduronin herbisidiset ominaisuudet perustuvat siihen, että se estää fotosynteesiä tärkeänä osana olevan fotosysteemi II:n elektroninsiirtoketjun.
Siduronia valmistetaan 2-metyylisykloheksyyliamiinin ja fenyyli-isosyanaatin välisellä reaktiolla. Siduronia käytetään lähinnä nurmilla estämään ei-toivottujen heinälajien kuten verihirssien ("Digitaria"), kananhirssien ("Echinochloa") ja puntarpäiden ("Alopecurus") kasvua. Muut kuin heinäkasvit ovat yleensä resistenttejä siduronille. Yhdistettä käytetään jauheena tai rakeina. Siduroni on hyväksytty käytettäväksi herbisidinä muun muassa Yhdysvalloissa, mutta ei Euroopan Unionin alueella..
Valkealammi (Hattula)
Valkealammi on Kanta-Hämeessä Hattulassa Myllykylän lähellä sijaitseva lampi.
Lammen pinta-ala on 10,9 hehtaaria ja se on 450 metriä pitkä ja 350 metriä leveä. Järvi sijaitsee Renkajärvestä Rengon kautta Tunturivuorelle ja siitä edelleen kaakkoon jatkuvaan harjujakson jäätikköjokimuodostuman välittömässä läheisyydessä. Jääkauden loppuaikojen jäätikön sulaminen on vaikuttanut merkittävästi järven muodostumiseen . Sen rantaviivan pituus on 1,3 kilometriä ja sen rannat ovat metsämaata. Rannoille on rakennettu seitsemän vapaa-ajan asuntoa, joille johtaa tiet Myllykylään johtavalta tieltä. Hämeenlinnan raja ohittaa järven kaakkoispään 100 metrin etäisyydeltä.
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen yläosan valuma-alue kuuluu. Lammen vedenpinnan korkeus on 133,4 metriä mpy., joka on sama kuin viereisellä Pikku Valkealammilla. lampien välille on kaivettu yhdysoja.
Kummastakaan lammiesta ei ole laskuojaa minnekkään.
Tunturilampi
Tunturilampi on Kanta-Hämeessä Hattulassa Myllykylän kylän lähellä sijaitseva lampi.
Lammen pinta-ala on 3,1 hehtaaria ja se on 350 metriä pitkä ja 150 metriä leveä. Lammen ympäristö sisältyy Renkajärvestä Rengon kautta Tunturivuorelle ja siitä edelleen kaakkoon jatkuvaan harjujakson jäätikköjokimuodostumaan. Lampi on ilmeisesti syntynyt Jokiharjun eteläpuolella olevaan loivaan painaumaan, jota Renkajoki on käyttänyt . Lampi on Renkajoen matala läpivirtausjärvi, joka on voimakkaasti ruohottunut. Sen rantaviivan pituus on 900 metriä ja sen rannat ovat pohjoisrantojen harjunrinnettä lukuun ottamatta suomaata. Lammella on yksi saari ja lammella on yksi rantamökki, jonn johtaa tie.
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen yläosan valuma-alue kuuluu. Lammen vedenpinnan korkeus on 121,3 metriä mpy. Sillä on kaksi tulouomaa Onkilammesta, joka sijaitsee Jokiharjun pohjoispuolella. Siihen laskee lyhyt kuivatusoja läntiseltä suolta. lammen eteläpäässä Renkajoki jatkaa matkaansa ensin Myllykylän läpi ja sitten eteenpäin Tuomistoon.
Vuoden 1855−1856 Kalmbergin kartastossa lammen nimi kirjoitettiin ”Tunduri lampi” ja siihen sille oli piirretty vain itäpuolinen tulo-oja. Lammen luusuassa sijaitsi torppa eikä Myllykylää ollut muuten olemassa paitsi vartijankoskessa ollutta myllyä. Lammella oli vuoden 1956 peruskartassa kaksi tulo-ojaa ja sen laskuoja kututtiin kartassa ”Rengonjoeksi”. Nimi oli vuonna 1979 nykyinen Renkajoki.
Onkilammi (Hattula)
Onkilammi , joka kirjoitetaan myös Onkilampi , on Kanta-Hämeessä Hattulassa Myllykylän lähellä sijaitseva lampi.
Lammen pinta-ala on 10,7 hehtaaria ja se on 700 metriä pitkä ja 200 metriä leveä. Järven ympäristö sijaitsee Renkajärvestä Rengon kautta Tunturivuorelle ja siitä edelleen kaakkoon jatkuvaan harjujakson jäätikköjokimuodostumalla. Järvi on ilmeisesti syntynyt Jokiharjun pohjoispuolelle loivaan painaumaan . Matalan lammen rantaviivan pituus on 2,1 kilometriä ja sen rannat ovat metsämaata, jotka ovat pohjoispuolella soistuneet. Rannoille on rakennettu kymmenen vapaa-ajan asuntoa, joille johtaa tiet Myllykylästä.
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen yläosan valuma-alue kuuluu. Lammen vedenpinnan korkeus on 121,8 metriä mpy., mikä on vain puoli metriä ylempi kuin alajuoksulla Jokiharjun eteläpuolella olevalla Tunturilammella. Lampien välinen lasku-uoma kuuluu Renkajokeen, mutta läntien uoma on kaivettu jälkeenpäin. Tärkein tulo-oja on Renkajoki ja lampi onkin joen läpivirtausjärvi. Sen itärantaan laskee kuitenkin Valkeasuon kuivausojien johto-oja ja pohjoisrantaan Isosuon ja Haapasuon kuivatusojien johto-oja.
Vuoden 1855−1856 Kalmbergin kartastossa lammen nimi kirjoitettiin ”Onginiemilampi”. kartassa näkyi lampien völillä vain nykyisistä uomista itäinen lasku-uoma. Lampi oli autio, mutta sen pohjoispuolelle oli raivattu laaja niitty. Vuoden 1956 peruskartassa lampien välillä oli jo kaksi lasku-uomaa. Lammelle oli piirretty myös kaksi saarta. Pohjoisrannassa oli kolme peltotilkkua ja lähistöllä niiden maatalot. Rannat olivat saunoja lukuun ottamatta tyjät rakennuksista. Vuoden 1989 kartassa oli jo kuusi vapaa-ajan asuntoa, joita ei näkyvyt vielä vuoden 1979 kartassa. Saareen oli ilmaantunut mökki vuoden 1979 karttaan.
Pitkälammi (Hattula)
Pitkälammi , joka kirjoitetaan myös Pitkälampi , on Kanta-Hämeessä Hattulassa Myllykylän lähellä sijaitseva lampi.
Lammen pinta-ala on 1,6 hehtaaria ja se on 250 metriä pitkä ja 100 metriä leveä. Järvi sijaitsee Renkajärvestä Rengon kautta Tunturivuorelle ja siitä edelleen kaakkoon jatkuvaan harjujakson jäätikköjokimuodostuman välittömässä läheisyydessä. Lampi jää Renkajärvestä alkavien kahden harjuselkänteiden väliin . Sen rantaviivan pituus on 600 metriä ja sen rannat ovat autiota ja soistunutta metsämaata.
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen yläosan valuma-alue kuuluu. Lammen vedenpinnan korkeus on 130,0 metriä mpy. Lampeen on johdettu kolme lyhyttä suon kuivatusojaa, mutta sillä ei ole laskuojaa.
Amos Pasternack
Amos Isakl Pasternack (s. 21. kesäkuuta 1936 Helsinki) on suomalainen lääketieteilijä ja professori emeritus. Hänet valittiin vuoden professoriksi vuonna 1999.
Pasternackin vanhemmat olivat hammaslääkäri David Pasternack ja Beili Skurnik. Hän avioitui 1961 sairaanhoitaja Raili Kyllikki Kaivolan kanssa. Pasternack tuli ylioppilaaksi Helsingin suomalaisesta yhteiskoulusta 1954 ja valmistui lääketieteen lisensiaatiksi 1961, jolloin hän myös väitteli lääketieteen ja kirurgian tohtoriksi. Hän erikoistui sisätauteihin 1967 ja nefrologiaan 1969. Tampereen yliopiston sisätautiopin professoriksi hän sai nimityksen 1976 ja jäi virasta eläkkeelle 2001. Pasternack toimi Tampereen yliopiston lääketieteellisen tiedekunnan varadekaanina 1985–1986 ja dekaanina kahteen otteeseen, 1987–1991 ja 1995–2001. Hänet valittiin vuonna 2002 Duodecim-seuran puheenjohtajaksi, seuran varapuheenjohtaja hän oli 1998–2000.
Kynnösjärvi
Kynnösjärvi on Kanta-Hämeessä Hattulassa Myllykylän lähellä sijaitseva järvi.
Järven pinta-ala on 29 ha ja se on 1,2 kilometriä pitkä ja 750 metriä leveä. Järvi sijaitsee aivan Renkajärven kaakkoispäässä sen jatkeena ja sen erottaa siitä alle 30 metriä leveä kannas. Kannasta pitkin kulkee Myllykylästä lounaaseen johtava tie. Kannaksesta kohoaa 15 metrin korkeuteen Visaniemi, jota Kynnösjärvi kiertää U-kirjaimen muotoisena. Visaniemen pohjoisrantaa kutsutaan Salmenhiekaksi ja kannaksen keskellä olevan aukon vieressä on maatalo nimeltään Salmi. Kynnösjärven lounaisrannassa kohoaa 35 metrin korkeuteen Salmenvuori. Järven rantaviivan pituus on 4,5 kilometriä ja sen rannat ovat osittain soistunutta metsämaata. Rannoille on rakennettu kaksi muutakin maataloa ja niiden lisäksi parikymmentä vapaa-ajan asuntoa. Järvessä on yksi saari sen koillispäässä.
Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen yläosan valuma-alue kuuluu. Järven vedenpinnan korkeus on 121,9 metriä mpy., mikä on sama kuin Renkajärvellä. Viereisellä Isosuolla on turvetuotantoa ja se on ojitettu Kynnösjärven rannasta. Suon kuivatusvedet on johdettu Kynnösjärveen ja samoin tekevät Salmenvuoren takaa tulevat kuivatusvedet. Kynnösjärven lasku-uoma on kannaksessa oleva salmi tai oja.
Vuoden 1855−1856 Kalmbergin kartastossa järven kohdalla lukee "Kynnyksepärä lahti". Vaikuttaa siltä,
että Renkajärven vedenpinta on ollut nykyistä korkeammalla ja että kyseinen kynnys viittaisi kannakseen,
joka on ainakin osan ajastaan veden alla. Silloin voidaan ymmärtää nimessä esiintyvää sanaa lahti.
Vuoden 1956 peruskartassa tilanne on toinen. Karttaan on merkitty kannas samanlaisena kuin se on nykykartoissa. Silloin kannaksen ylitti Myllykylästä tuleva tie.
Hepolammi (Hattula, Myllykylä)
Hepolammi , joka kirjoitetaan myös Hepolampi , on Kanta-Hämeessä Hattulassa Myllykylän lähellä sijaitseva lampi.
Lammen pinta-ala on 9,8 hehtaaria ja se on 500 metriä pitkä ja 300 metriä leveä. Se sijaitsee Kivistön kulmakunnalla Hepolamminsuon pohjoisosassa noin viisi kilometriä länteen Myllykylästä ja 2,5 kilometriä kaakkoon Renkajärven rannasta. Sen rannat ovat metsää, suota ja avosuota. Sen rantaviivan pituus on 1,5 kilometriä ja sen rannoille on rakennettu kolme vapaa-ajan asuntoa. Renkajärven ja Teuron välinen tie ohittaa lammen sen pohjoispuolelta ja tien varressa sijaitsee lammen lähellä kuusi maataloa.
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen yläosan valuma-alue kuuluu. Lammen vedenpinnan korkeus on 139,6 metriä mpy. Siihen on johdettu Hepolamminsuolta kuivatusojia. Sen laskuoja Ruokosuonoja juoksee koilliseen päin ja laskee Renkajärveen Isosaaren kohdalla.
Vuoden 1956 peruskartassa lammen ympäristössä oli useita maataloja ja niiden pieniä peltomaita.
Matolammi (Kalvola)
Matolammi on Kanta-Hämeessä Hämeenlinnan Kalvolan Rimmilän kylän lähellä sijaitseva lampi.
Lammen pinta-ala on 1,8 hehtaaria ja se on 300 metriä pitkä ja 100 metriä leveä. Sen rantaviivan pituus on 700 metriä ja sen autiot rannat ovat soistunutta metsämaata. Lammelle ei johda tietä.
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen yläosan valuma-alue kuuluu. Lammen vedenpinnan korkeus on 137,1 metriä mpy. Siihen on johdettu kolme suo-ojaa, joista yksi johtaa vettä pois lammesta. Se poistuu Lankkusuolta koilliseen päin ja yhtyy Renkajärveen laskevaan Sitturinojaan.
Väärälammi (Kalvola, Rimmilä)
Väärälammi on Kanta-Hämeessä Hämeenlinnassa Rimmilän kylän lähellä sijaitseva lampi.
Väärälamminsuolla sijaitsee kaksi lampea. Suuremman lammen pinta-ala on 1,3 hehtaaria ja se on 200 metriä pitkä ja 50 metriä leveä. Pienempi on alle 100 metriä pitkä ja 30 metriä leveä. Aution lammen rantaviivan pituus on 650 metriä ja sen rannat ovat suoperäistä metsämaata. Kauempana rannasta suo on puutonta suota. Lammelle ei johda tietä, mutta sen vierestä kulkee Rimmilään johtava tie.
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen yläosan valuma-alue kuuluu. Lammen vedenpinnan korkeus on 133,8 metriä mpy. ja siihen on kaivettu kaksu suo-ojaa. Pohjoiseen menevä oja on johdettu Sitturanojaan ja se laskee Renkajärveen Jokirannassa.
Särölammit
Särölammit ovat Kanta-Hämeessä Hämeenlinnassa Rimmilän kylän lähellä sijaitsevat lammet.
Särölamminkorvessa ja sen pohjoispuolella on kolme lampea, joita kutsutaan monikossa Särölammit. Niistä pohjoisin on samalla suurin lammista. Sen pinta-ala on 1,3 hehtaaria ja se on 200 metriä pitkä ja 100 metriä leveä. Etelämpänä oleva lampi on 200 metriä pitkä ja eteläpuolella oleva kolmas lampi on alle 100 metriä leveä. Pohjoisen lammen rantaviivan pituus on 500 metriä. Kaikkien lampien rannat ovat soistunutta metsämaata, mutta eteläisen lammen rannat ovat avosuota. Pohjoimmassa lammessa on saari.
Lammet sijaitsevat Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen yläosan valuma-alue kuuluu. Lampien vedenpintojen korkeudet ovat 143,3 metriä mpy. (suurin), 143,5 metriä (keskimmäinen) ja 143,9 metriä (eteläisin). Lammet on yhdistetty toisiinsa ja eteläisiin soihin kaivetuilla ojilla, joita on lampien välissäkin useita. Lammet laskevat ojaa myöten, joka yhtyy alempana Sitturinojaa, joka laskee Renkajärveen.
Kautiolammi
Kautiolammi on Kanta-Hämeessä Hattulassa Myllykylän lähellä sijaitseva lampi.
Lammen pinta-ala on 1,9 hehtaaria ja se on 250 metriä pitkä ja 100 metriä leveä. Lampi sijaitsee Renkajärvestä Rengon kautta Tunturivuorelle ja siitä edelleen kaakkoon jatkuvaan harjujakson jäätikköjokimuodostuman välittömässä läheisyydessä. Jääkauden loppuaikojen jäätikön sulaminen on vaikuttanut merkittävästi lammen muodostumiseen . Lampi vaiukuttaa olevan kahden rinnakkaisen harjun, Jokiharjun ja sen eteläpuolella sijaitsevan katkonaisen harjujakson, välissä. Harjujen väliin on muodostunut suoalue, jossa lampi sijaitsee. Lammen rantaviivan pituus on 650 metriä ja sen etelärannat nousevat harjun matalille rinteille. Lampi on autio eikä sinne johda tietä. Sen pohjoispuolelta kulkee Myllykylän ja Vuohiniemeen johtava tie.
Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen yläosan valuma-alue kuuluu. Lammen vedenpinnan korkeus on 122,1 metriä mpy. Lammen suota on hieman ojitettu ja siinä yhteydessä lampeen on kaivettu oja. Se on samalla sen lakuoja Renkajärven lahteen, joka jää Niinisaaren suojaan.
Vuoden 1956 peruskartassa oli lampi oli nimetön ja siihen oli kaivettu yksi suora laskuoja. Seuraavassa vuoden 1979 kartassa ympäröivä suo on ojitettu laajemmin.
Valajärvi (Janakkala)
Valajärvi on Kanta-Hämeessä Janakkalassa ja Hämeenlinnassa Vähikkälän kylän lähellä sijaitseva järvi.
Järven pinta-ala on 350 hehtaaria eli 3,5 neliökilometriä, ja se on 4,0 kilometriä pitkä ja 2,0 kilometriä leveä. Järven selkä on yhtenäinen lukuun ottamatta Isosaarta, joka niemenä peittää näkymän pohjoisilta rannoilta. Puhinniemen itäpuolelle jää suojaan 600 metriä pitkä Ratalahti. Järvi on muodostunut Vähikkälässä järven kaakkoisrannassa sijaitsevan poikittaisen Piikakivenharjun ja lounaisrantaa seuraavan epäyhtenäisemmän harjun taakse. Järvi sijaitsee Viialan Vaimaroiselta Valajärven eteläpuolelle Väihikkälään kulkevan harjujakson jäätikköjokimuodostumassa, jonka näkyvin harjuselänne kulkee järven eteläpuolella. Järven pohjoispuolella kulkee toinen harjujakson harjuselänne, joka kuuluu Renkajärveltä Renkoon, Oinaalasta Tunturivuorelle, ja siitä järvelle.
Järven tilavuudeksi on luotaamalla saatu 14 742 tuhatta kuutiometriä. Sen keskisyvyys on 4,2 metriä ja suurin syvyys on 13,4 metriä. Järven kummassakin päässä on yhtä syvät syvänteet, mutta syvin kohta sijaitsee luoteispään syvänteessä. Järvessä on kartan mukaan viisi saarta ja Isosaari, joka on kuitenkin maakannas Puhinniemeen. Isosaaren länsipuolella sijaitsee 130 metriä pitkä Koivusaari, Isosaaren kaakkoispuolella on Kirrinkallio, ja yksi nimetön saari sijaitsee Niinisalonkallion pohjoispuolella rannan tuntumassa. Se on halkaisijaltaan 60 metriä pitkä. Järven rantaviivan pituus on 17,3 kilometriä ja sen rannat ovat pääasiassa metsämaata. Rantaan ulottuvia peltopalstoja on vain muutama. Asutus on haja-asutusta ja sen väliin on rakennettu runsaasti vapaa-ajan asutusta. Ainoa kylä on Vähikkälä, joka sijaitsee järven kaakkoispäässä. Vähikkälästä lähtee luoteeseen ja pohjoiseen tiet, joilta monet järven rakennuksien luokse tulevat tiet ovat lähtöisin. Janakkalan ja Hämeenlinnan välinen raja kulkee järven poikki.
Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Järven vedenpinnan korkeus on 111,7 metriä mpy. Järven lähellä sijaitsevat Mustisuo, Niinisuo ja Kotamäenkorpi ovat ojitettuja ja niiden johto-ojat laskevat järveen. Järven laskuoja Ollanoja lähtee sen pohjoispäästä ja toimii suo- ja pelto-ojien johto-ojana ennen yhtymistään Kaartjokeen. Kaartjoki laskee edelleen Haapajärveen.
Vuoden 1855−1856 Kalmbergin kartastossa järven nimi kirjoitettiin ”Walajärvi”. Se on piirretty siihen melko suurpiirteisesti. Vuoden 1962 peruskartassa oli järven lounaisrantaan Syväojanlahdelle merkitty tanssilava ja leirintäalue. Samassa kartassa oli Kirrinkalliolle rakennettu vapaa-ajan asunto. Seuraavassa vuoden 1979 kartassa oli rannoille rakennettu runsaasti vapaa-ajan asuntoja. lavaa ei merkitty enää vuoden 1989 karttaan.